kardosdrur/scandi-wiki huggingface dataset:
Sputnikmusic

Sputnikmusic, eller blot Sputnik, er en musikside med musikanmeldelser og nyheder om musik. Formatet på hjemmesiden er ualmindeligt, idet det typisk tillader materiale skrevet af både professionelle og amatører stå sammen, hvilket adskiller det fra lignende sider som Pitchfork Media og Tiny Mix Tapes, samt samler og præsenterer metadata i en wiki-stil på en måde der kan sammenlignes med Rate Your Music og IMDb.

Over tid er stiden blevet etableret som en valid kilde, og er blandt kilderne som Metacritic, og andre sider på internettet benytter. Generelt fokuserer medarbejderne på nyudgivelser, men alle brugere er dog velkomne til skrive anmeldelser om alle albums, der er blevet officielt udgivet. Alle genre musik bliver dækket på siden, med undersektioner dedikeret til heavy metal, punk, indie, rock, hip hop og pop.

De ansattes musikfokus er ofte på grupper og kunstnere som ikke er mainstream, som Burial, Kidcrash, Cynic, Kayo Dot, Off Minor og The Tallest Man On Earth, der alle har ligget højt på medarbejdernes liste over bedste kunstnere i 2006, 2007, 2008 og 2010 features.

Bedste albums ifølge medarbejderne

Referencer 

Musiktjenester
Etableret i 2005
Silas og den sorte hoppe

Silas og den sorte hoppe er første bind i en serie af romaner for børn skrevet af den danske forfatter Cecil Bødker. Bogen udkom i 1967 og blev efterfulgt af yderligere tretten romaner om Silas.

Handlingen 

Seriens univers er et ubestemmeligt sted i verden og et uklart sted i tiden, men formodentlig et stykke tilbage i historien. Silas er en halvstor, selvstændig dreng, der i romanens begyndelse er stukket af fra den gøglertrup, han og hans mor har rejst med. Silas stak af, fordi han var utilfreds med måden, et par af gøglerne behandlede ham på. 

Han driver ned ad floden på en båd, han fandt, og driver i land ud for en hestehandler, som øjner muligheden for billig arbejdskraft. Imidlertid vinder Silas en sort hoppe fra ham i et væddemål, og Silas stikker endnu engang af, denne gang fra den fortørnede hestehandler. 

På sin videre færd kommer Silas flere gange i vanskeligheder, ikke mindst fordi mange af dem, han møder, får lyst til at narre hoppen fra ham. Det lykkes også for en bonde, der drikker Silas fuld, og derpå går Silas i gang med at generhverve hoppen. Undervejs møder han den halte dreng Ben-Godik, lige som han igen møder gøglertruppen med hans mor. Handlingen kulminerer i en auktion over Silas' hoppe.

Om bogen 
Cecil Bødker debuterede i 1955 som digter og havde indtil Silas og den sorte hoppe udelukkende skrevet skønlitteratur for voksne. Imidlertid havde mange af hendes værker kredset om temaer som barnelivet samt forbindelsen mellem myter og virkeligheden. Springet var derfor ikke så voldsomt, da hun begyndte at skrive børnebøger. I seriens begyndelse er temaet mest sammenstødet mellem børnenes uskyldige drømme og de voksnes barske realiteter og grådighed.

Bogen blev en stor succes og gav Bødker mod på at skrive flere bøger om Silas. Der blev lavet en tysk tv-serie over serien i seks afsnit i 1981. Bogen er optaget i Kulturkanonen fra 2006 i børnekulturdelen.

Referencer 

Børnebøger
Kulturkanonen
Litteratur i 1967
Édouard Roger-Vasselin

Édouard Roger-Vasselin (født 28. november 1983 i Gennevilliers) er fransk tennisspiller der blev en professionel i 2001.

Han har vundet fjorten ATP-titler i double, herunder i 2014 Roland Garros sammen med Julien Benneteau, tredive år efter sejren af parret Leconte-Noah. Han nåede også finalen ved Wimbledon i 2016 med den samme partner.

I singlerækkerne nåede han ATP-finalerne fra  Delray Beach 2013 og Chennai i 2014.

Biografi 

Han er søn af Christophe Roger-Vasselin, en semi-finalist på Roland Garros i 1983. Han er, med sin far, en af de tre far-søn "par", der er blandt de 100 bedste i verden. Han er også barnebarn af George Roger-Vasselin, grundlægger af Check-Restaurant. Opvokset i La Baule-Escoublac i Loire-Atlantic, er Edouard også en stor tilhænger af FC Nantes.
Han er gift og far til en dreng født i 2014.

2001 - 2006 : debut 
I 2001 var han fransk mester blandt de 17-18 årige. Han er også tredobbelt fransk teammester i klubben Paris, Jean-Bouin (2004-2005-2006).

2007 - 2011 : første deltagelse i en Grand Slam 
Takket et wild-card til French Open 2007, deltog han for første gang i en Grand Slam turnering. Han når tredje runde ved at slå den Brasilianske Marcos Daniel, og derefter tjekken Radek Štěpánek den 30 maj 2007 i sin første kamp over fem sæt på 3-6, 6-1, 0-6, 6-4, 6-4. Han bekræfter hans resultater i Grand Slam ved ligeledes at nå til tredje runde i Wimbledon den efterfølgende måned. Efter kvalifikationsrunden, efter at have besejret Juan Ignacio Chela, taber han mod sin ven fra klubben Paris Jean-Bouin, Richard Gasquet, med et score på 6-3, 6-4, 6-2. 

Han når for første gang blandt de 100 verdensbedste spillere, og med plads 82, hans højeste placering nogensinde, også adgang til ATP-turneringer.

Takket en indbydelse spiller han mixed double ved Roland-Garros i 2008 med Stephanie Foretz, men de når ikke længere end til første runde.

I 2011 spillede han i finalen i tournament i Newport, på græs. Et par måneder senere kvalificerer han sig til hans første Masters 1000 i Cincinnati. Han taber i kampen mod Janko Tipsarević (0-6, 6-3, 65-7).

2017 : slutningen af karriere i single, udelukkende konkurrencer i double 
Den 27. december 2016 meddeler Edouard Roger-Vasselin at stoppe hans karriere i single, på grund af hoftesmerter. Han sagde i en pressemeddelelse kun at ville spille i double for at aflaste hans hofte, i håb om at .Julien Benneteau og han afbryder deres samarbejde.

Track record

Finalen i herresingle

Afsnit ved at dobbeltklikke herrer

Eksterne henvisninger 
 

Tennisspillere fra Frankrig
Personer fra Gennevilliers
Markus Olsson

Markus Olsson (født 4. maj 1990 i Karlshamn, Sverige) er en svensk håndboldspiller, der spiller for Skjern Håndbold i den danske håndboldliga og Sveriges håndboldlandshold.

Referencer

Eksterne henvisninger 
 

Håndboldspillere fra Sverige
Jonathan Stenbäcken

Jonathan Stenbäcken (født 7. januar 1988 i Vårgårda, Sverige) er en svensk håndboldspiller, der spiller for IK Sävehof og Sveriges håndboldlandshold.

Referencer 

Håndboldspillere fra Sverige
Grindehvaler

Grindehvaler (Globicephala) er en slægt i familien delfiner med to arter, langluffet og kortluffet grindehval. De to arter er svære at adskille til havs, og undersøgelse af kraniet er den bedste måde til artsbestemmelse. Til sammen er de to arter udbredt over næsten hele Jorden, med de langluffede grindehvaler i koldere egne end de kortluffede, der lever i tropiske og subtropiske havområder. Grindehvaler er blandt de største i delfinfamilien, kun overgået af spækhuggeren.

Grindehvaler lever primært af blæksprutter, men også af fisk. De er meget sociale og undersøgelser tyder på, at både hanner og hunner forbliver i samme flok hele livet, hvilket er usædvanligt blandt pattedyr. Hanner forlader kun midlertidigt flokken for at parre sig med hunner fra andre flokke. Grindehvaler er kendt for deres strandinger.

Kilder 

Delfiner
Repræsentationskritik

Repræsentationskritik er en medie- og litteraturvidenskabelig analysetilgang til at arbejde med forskellige former for tekster: film, reklamer, romaner, tv-serier m.v. Tilgangen minder til dels om ideologikritik på den måde, at repræsentationskritikken undersøger, hvordan tekster fremstiller verden på en ideologisk farvet måde. Forskellen er dog, at repræsentationskritik ikke nødvendigvis er baseret på marxistisk teori, men kan være baseret på fx  kulturstudier, økokritik, feministisk teori eller postkolonialisme. Især Richard Dyer og Stuart Hall har udviklet repræsentationskritikken.

Litteratur
Litteraturteoretiske skoler
Formalisme

Formalisme er en medie- og litteraturvidenskabelig analysetilgang til at arbejde med forskellige former for tekster (film, reklamer, romaner, tv-serier) der fokuserer på at analysere værket ”form” snarere end dets ”indhold”. Formalistisk kritik udelukker "ydre" aspekter af et kunstværk som de historiske, sociale, politiske eller etiske aspekter af værket til fordel for dets tekniske eller abstrakte kvaliteter (form, farve, sammensætning, struktur, struktur osv.).

Litteratur
Litteraturteoretiske skoler
Otte morgensange og Syv aftensange

Otte morgensange og Syv aftensange er to hæfter med sange af B.S. Ingemann og musik af C.E.F. Weyse udgivet i henholdsvis 1837 og 1838.

Indhold 
 Otte morgensange
 "Nu ringer alle klokker mod sky"
 "Lysets engel går med glans"
 "Nu vågne alle Guds fugle små"
 "I Østen stiger solen op"
 "Gud ske tak og lov!"
 "Morgenstund har guld i mund"
 "Nu titte til hinanden"
 "Storken sidder på bondens tag"

 Syv aftensange
 "Der står et slot i Vesterled"
 "Dagen går med raske fjed"
 "Til vor lille gerning ud"
 "I fjerne kirketårne"
 "Bliv hos os, når dagen hælder"
 "Den skønne Jordens sol gik ned"
 "Den store stille nat går frem"

Baggrund 
Ingemann havde i begyndelsen af 1820'erne på opfordring af biskop J.P. Mynster skrevet en samling på syv morgensange, en til hver dag i ugen; titlen på samlingen var i andenudgaven fra 1824 Morgenpsalmer og Cantater (der var her tilføjet to kantater). Disse morgensange har ikke på samme måde som den næste samling sat sig et varigt spor i dansk kirkehistorie. Den næste samling hed oprindeligt Morgensange for Børn med 7 morgensalmer og bestod ud over de syv salmer af sangen "Storken sidder på bondens tag". Med Weyses melodier blev hele denne samling evergreens, der også i nutiden er den del af Salmebogen.

Weyse tog året derpå initiativet til den næste samling, hvor Ingemann igen skrev syv sange, denne gang om aftenstunden. 

De to hæfter indgår samlet i Kulturkanonen fra 2006 under Partiturmusik.

Referencer 

Kompositioner
Musik i 1837
Musik i 1838
Kulturkanonen
VM i bandy 2018 (kvinder)

Verdensmesterskabet i bandy for kvinder 2018 var det 9. VM i bandy for kvinder gennem tiden, og mesterskabet blev arrangeret af Federation of International Bandy. Turneringen med deltagelse af 8 hold blev afviklet på naturis på en sø ved sommerpaladset i Chengde, Kina i perioden 9. - 13. januar 2018. Kina var VM-værtsland for første gang.

Mesterskabet blev vundet af Sverige, som vandt VM-titlen for ottende gang ved at besejre Rusland i finalen med 1-0. Bronzemedaljerne gik til Norge, der vandt over Finland i bronzekampen med 5-2.

Med otte deltagende hold satte mesterskabet ny deltagerrekord, og to af holdene, Estland og Schweiz, deltog i VM for første gang.

Resultater

Indledende runde 

De otte hold var inddelt to grupper med fire hold, der hver spillede en enkeltturnering alle-mod-alle, hvor kampene blev spillet 2 × 30 minutter. Gruppe A bestod af de fire bedste hold fra det foregående VM, mens gruppe B havde deltagelse af de sidste fire hold. I gruppe A gik de tre bedste hold direkte videre til semifinalerne, mens det sidste hold måtte spille om den sidste semifinaleplads mod vinderen af gruppe B. I placeringskampene spillede taberen af kvartfinalen mod nr. 2 i gruppe B om 5.-pladsen, mens holdene, der sluttede som nr. 3 eller nr. 4 i gruppe B spillede om 7.-pladsen.

Gruppe A

Gruppe B

Slutspil

Kvartfinale

Semifinaler

Bronzekamp

Finale

Placeringskampe

Kamp om 7.-pladsen

Kamp om 5.-pladsen

Samlet rangering

Hædersbevisninger 

Organisationskomiteen hædrede følgende spillere efter mesterskabet.

Se også 
 VM i bandy 2018 (for mænd)

Kilder / eksterne henvisninger 
 BANDY WORLD CHAMPIONSHIP WOMEN 2018    
 Bandy-VM - Dam-VM

Noter 

2018 (kvinder)
Bandy i 2018
Sport for kvinder
Johannes Ursin

Johannes Ursin (født 11. december 1876 i Slots Bjergby, død 8. maj 1963) var en dansk bibliotekar, forfatter og journalist. Gift første gang 29. september 1924 med Inger Fanny Bille-Ulrichsen. Anden gang med Oda Eugenia Carla Larsen i 1938. Debuterede som 21-årig med digtet "I Tidens Krav".

Arbejder 
 Roser og Torne (1914, digte)
 Toner og Tanker (1935, tekster)
 Bibliografi over Holger Drachmanns forfatterskab (1956)

Hæder 
 Frøken Suhrs Forfatterlegat, 1954
 Holger Drachmann-legatet, 1959

Kilder 

Dansksprogede forfattere fra Danmark
Digtere fra Danmark
Bellioidea

Bellioidea er en familie af krabber.

Arter 
Der er syv arter i familien Bellioidea:
 Acanthocyclus albatrossis Rathbun, 1898
 Acanthocyclus gayi Lucas, 1844
 Acanthocyclus hassleri Rathbun, 1898
 Bellia picta H. Milne-Edwards, 1848
 Corystoides abbreviatus A. Milne-Edwards, 1880
 Corystoides chilensis Lucas, 1844
 Heterozius rotundifrons A. Milne-Edwards, 1867

Referencer 

Krabber
RPM (magasin)

RPM ( og senere ) var den canadiske musikindustris udgivelse som indeholdt sang- og albumhitlister for Canada. Udgivelsen blev grundlagt af Walt Grealis i februar 1964, støttet af Sten Klees, der var ejer af et pladeselskab. RPM blev udgivet sidste gang i november 2000.

RPM stod for "Records, Promotion, Music". Magasinet blev udgivet under flere forskellige titler som bl.a. RPM Weekly og RPM Magazine. RPM havde flere forskellige hitlister, inklusive Top Singles (alle genre), Adult Contemporary, Dance, Urban, Rock/Alternative og Country Tracks (a.k.a. Top Country Tracks) til countrymusik. Den 21, marts 1966 udvidede RPM sin singlehitliste fra 40 til 100.

Tidsskrifter om musik
Litteratur fra Canada
Etableret i 1964
Ophørt i 2000
Arjun

Arjun er en indisk udviklet og bygget kampvogn med 120 mm kanon. Den blev udviklet for den indiske hær under et udviklingsprogram, som begyndte i 1972.

Historie 
Konkurrencen om at udvikle Arjun blev startet i 1972, og meningen var at erstatte Vijayanta i tjeneste. Indiske Combat Vehicle Research and Development Establishment begyndte arbejdet med Arjun i 1974. Den første prototype blev vist i april 1984, og da var 300 millioner rupier brugt.

En række udenlandske virksomheder støttede udviklingen, herunder Krauss-Maffei, MTU, Renk og Diehl fra Tyskland og Oldelft fra Nederland. På trods af dette stødte man på problemer i udviklingen. Blandt andet blev kampvognen først planlagt med en 1.500 hk gasturbine, men den blev erstattet af en tolvcylindret turbodiesel. De første modeller havde kun 500 hk, men dette blev senere øget med turboladere.

De første prototyper var udstyret med en tysk MTU 838 Ka-501 dieselmotor på 1.400 hk koblet til en automatisk gearkasse fra Renk.

Kilder 
 FAS om Arjun (læst 30. september 2017)

Eksterne henvisninger 

Kampvogne
Ingeborg Irminger

Ingeborg Plockross Irminger (født 18. juni 1872 på Frederiksberg, død 25. oktober 1962 i København) var en dansk billedhugger.

Som ung blev Irminger elev af hos Aksel Hansen og gik siden på Emilie Mundts og Marie Luplaus kunstskole, inden optagelse på Kunstakademiets Kunstskole for Kvinder i 1893 som elev af August Saabye. Fra 1899 og et par år frem arbejdede hun i billedhuggeren Vilhelm Bissens atelier.

Ingeborg Irminger blev under sit arbejde hos Vilhelm Bissen præget af dennes formsprog.

Hun var tilknyttet porcelænsfabrikken Bing & Grøndahl i perioden 1898-1925 under J.F. Willumsens ledelse og påvirket af Effie Hegermann-Lindencrone modellerede hun en række askeurner, blandt andet digteren Holger Drachmanns  urne. Senere udførte hun for porcelænsfabrikken små, hvidglaserede  statuetter af børn og dyr. Størstedelen af hendes værker er  portrætbuster.

Hæder 
 1908 (1909), Eckersberg Medaillen for statuen af en Yngling 
 1912, Det anckerske Legat
 1930, Tagea Brandts Rejselegat

Eksterne henvisninger og kilder 
 
 
 Dansk Kvindebiografisk Leksikon - Ingeborg Plockross Irminger

Noter 

Billedhuggere fra Danmark
Musikdownload

Musikdownload eller digitalt download er en digital overførsel af musik via internettet til en enhed, der er i stand til at afkode og afspille musikken, såsom en computer, MP4-afspiller eller smartphone. Udtrykket omfatter både legal download og download af piratkopiering af copyrightbeskyttet materiale. Ifølge en rapport fra Nielsen stod downloadet musik for 55,9% af alt musiksalg i USA i 2012. I januar 2011 havde Apples iTunes Store en omsætning på $1,1 mia. i det første kvartal i finansåret.

Noter

Referencer

Fildeling
Musikindustri
Oslofeltet

Oslofeltet er en langstrakt gravsænkning, der går fra udmundingerne af Oslofjorden og Langesundsfjorden i syd til Mjøsa i nord, skabt under yngre karbon og perm for cirka 250-295 millioner år siden. Sænkningen er 45–75 km bred

Mod det omgivende grundfjeld begrænses den af forkastninger med spring på op til 2.000-3.000 meters højde og består af i den dannede sprække indgåede magmatiske bjergarter, først og fremmest dybbjergarter som granit, syenit , monzonit og gabbro . Af de mere specielle bjergarter ses larvikit, som er en populær smykkesten. Oslofeltet har siden igen slået revner og er krydset af andre aflejringer, ofte af vulkanske bjergarter som rombeporfyr eller af diabase . Den magmatiske aktivitet i området skabte ringformede indstyrtninger af fjeldgrunden såkaldte cauldrons. I forkastningerne er også sedimentære bjergarter blevet bevaret, som ellers er blevet fejet bort af indlandsisen fra de øvrige områder, først og fremmest fra perioderne kambrium, ordovicium, silur og perm.

Kilder 

 Nationalencyklopedin multimedier plus, 2000 (opslagsord Oslofältet), svensk
 Oslofeltet på Store norske leksikon

Norges geografi
Geologi
Loaded

Loaded er et britisk, online livsstilsmagasin for mænd. Det blev lanceret som trykt magasin i 1994, men ophørte som udgivelse i marts 2015, hvorefter det blev relanceret som digitalt magasin den 11. november 2015. Online-versionen har et andet indhold end den trykte, herunder ingen letpåklædte kvinder. Magasinet har base i London, England og tilhører selskabet Loaded Digital Ltd.

Klummeskribenter 
 Morakot Kittisara
 Julie Burchill
 Jack Dee
 Ricky Hatton
 Peter Crouch
 Martin Deeson
 Irvine Welsh
 John Niven
 Donal MacIntyre
 Ben Camara
 Terry Nutkins

Referencer

Eksterne henvisninger 
 Officiel hjemmeside - www.loaded.co.uk

Tidsskrifter fra Storbritannien
Moderne R&B

For ikke at blive forvekslet med den tidligere genre med oprindelse i 1940'erne, se Rhythm and blues

Moderne R&B (), (også kendt som nutidige R&B, samtids-R&B eller bare R&B) frem til 1990 kaldet Black music, er en musikgenre stammende fra post-discon og kombinerer elementer af soul, funk, pop (og efter 1986) hiphop. Forkortelsen "R&B" stammer fra 1940'erne rhythm and blues-musik, men det har kun en indirekte forbindelse med nutidig R&B med hensyn til stil oprindelse. Hopet med hiphop er R&B den største genre i USA, med 25.1% lyttere af den amerikanske befolkning.. Blandt danske R&B-kunstnere er Burhan G, Gulddreng, Jimilian og Skinz.

Karakteristisk stil 
Moderne R&B har en poleret stil med optagelse og produktion, tromaskine-baserede rytmer og en jævn, ekstravagant stilbehandling. Vokalmusik er af stor betydning i moderne R&B. Sangerne er ofte kendt for brugen af melisme, populært af sangere som Michael Jackson, R. Kelly, Stevie Wonder, Whitney Houston og Mariah Carey. Elektroniske påvirkninger bliver stadig mere populære, og brugen af hiphop- og dance-inspirerede slag er typisk.

Populære musikere efter årtier

1980'erne 

 After 7
 Al B. Sure!
 Joeclyn Brown
 Chaka Khan
 Da Krash
 Guy
 Whitney Houston
 Janet Jackson
 Marlon Jackson
 Michael Jackson

 Meli'sa Morgan
 R. J.'s Latest Arrival
 The S.O.S Band
 Starpoint
 Keith Sweat
 Tony! Toni! Toné!
 Troop
 Luther Vandross
 Bernard Wright

1990'erne 

 Aaliyah
 Deborah Cox
 Erykah Badu
 Mary J. Blige
 Brandy
 Toni Braxton
 Destiny's Child
 Ginuwine
 Wyclef Jean
 Mario

 Monica
 R. Kelly
 Tracie Spencer
 Shanice
 Sparkle
 SWV
 Tamia
 Timbaland
 TLC
 Usher

2000'erne 

 Akon
 Amerie
 Ashanti
 Chris Brown
 Beyoncé
 Ciara
 Craig David
 Alicia Keys

 Bruno Mars
 Mýa
 Ne-Yo
 R. Kelly
 Rihanna
 T-Pain
 Justin Timberlake
 Trey Songz
 Usher

2010'erne 

 August Alsina
 Ashanti
 Eric Bellinger
 Beyoncé
 Justin Bieber
 Tamar Braxton
 Chris Brown
 Mariah Carey
 Ciara
 Keyshia Cole
 Jason Derulo
 Drake
 The-Dream
 Empire Cast
 Jamie Foxx
 Ginuwine
 Jennifer Hudson
Miguel
Daniel Caesar
 Jay Sean
 Jeremih
 Kehlani
 Lloyd
 Rico Love
 Mario
 Ne-Yo
 Frank Ocean
 Omarion
 R. Kelly
 Kelly Rowland
 Trey Songz
 T-Pain
 Tamia
 Tank
 Tyrese
 Usher
 The Weeknd

Kilder
Bakchylides

Bakchylides var en græsk digter, der levede i begyndelsen af 400-tallet f.v.t.

Antikke græske digtere
Philip Th. Pedersen

Philip Th. Pedersen (født 22. august 1980 i Aalborg, Danmark) er en dansk-canadisk filminstruktør, kendt for filmen Forsvundet til Halloween (2021), der var nomineret til Robert filmprisen i 2022, samt serien Sprinter Galore (2016-2019), der blev sendt på DR Ramasjang, blev nomineret til TV Prisen i 2018, og efterfulgt af serierne Heino Fikser Alt (2018) og Heino og Vildmarksholdet (2020).

Karriere 
Philip Th. Pedersen er uddannet cand. mag. i filmvidenskab fra Københavns Universitet (2010), og instruerede efterfølgende reklamer, musikvideoer, kortfilm og serier.

Hans kortfilm Eastern Army (2010) var den første danske film udtaget til Los Angeles' Action on Film International Filmfestival 2010 og to af skuespillerne modtog priser. Pedersens kortfilm Små Mænd (2012), var den første danske film nomineret til æresprisen 'IN Hollywood Magazine award of Excellence' . Gyserfilmen Emma (2012) og dramaet The Waitress (2014) var begge udtaget til Cannes Court Metrage filmmarked.

Referencer

Eksterne henvisninger 
 
 Philip Th. Pedersen hjemmeside

Filminstruktører fra Danmark
Personer fra Aalborg
Bitsie Tulloch

Elizabeth "Bitsie" Tulloch (født 19. januar 1981) er en amerikansk skuespiller som er mest kendt for at spille Juliette Silverton/Eve i tv-serien Grimm.

Kilder

Eksterne henvisninger 
 

Tv-skuespillere fra USA
Skuespillere fra Californien
Sean Maguire (fodboldspiller)

Sean Maguire er en irsk fodboldspiller der spiller for den engelske Championship club Preston North End F.C.

Eksterne henvisninger 

 Sean Maguire på Transfermarkt

Fodboldspillere fra Irland
Fodboldspillere fra Waterford United F.C.
Fodboldspillere fra West Ham United F.C.
Fodboldspillere fra Sligo Rovers F.C.
Fodboldspillere fra Accrington Stanley F.C.
Fodboldspillere fra Cork City F.C.
Fodboldspillere fra Dundalk F.C.
LEGO House

LEGO House er et oplevelseshus i Billund ca. 1 km fra Legoland. Det 12.000 m² store hus er fyldt med 25 millioner LEGO klodser.

I LEGO House bygger børn og voksne med LEGO klodser både fysisk og digitalt. Her kan man programmere robotter, gøre LEGO fisk levende og blive inspireret af verdens største og mest komplicerede LEGO modeller. Hjertet i LEGO House er Oplevelseszonerne, der består af to udstillingsområder og fire legeområder, hvor man som gæst kan udfolde sin kreativitet på forskellige måder.

Zonerne er baseret på fire forskellige farver, der hver især symboliserer et særligt aspekt ved leg og læring.

LEGO House arkitekturen er bygget op af 21 forskudte klodser, der ligner LEGO klodser. Den øverste klods ligger i 23 meters højde. Gæster kan lege på de ni tilgængelige tagterrasser, der alle er indrettet med hver deres legeplads.

LEGO House er også kaldet Home of the Brick, med henvisning til byen hvor legoklodsen blev opfundet. Det er tegnet af Bjarke Ingels Group, og blev indviet 28. september 2017. LEGO House havde Kirkbi som bygherre, og ejes og drives af LEGO Fondens datterselskab “Koldingvej 2, Billund A/S”, der har Kjeld Kirk Kristiansen som bestyrelsesformand.

Referencer

Eksterne henvisninger 
 LEGO House‘s webside
 K.G. Hansen & Sønner A/S

House
Billund
Museer i Region Syddanmark
Etableret i 2017
You Learn (Takida sang)

"You Learn" er en sang af det svensk rockband Takida. Den blev udgivet som den tredje single fra deres fjerde studiealbum The Burning Heart i november 2011.

Hitlister 
Sangen kom ind på den svenske Top 60 som nummer 52 den 4. november, og toppede som nummer 5 den 7. januar 2012. Den tilbragte 29 uger på hitlisten which makes it the second Takida's longest running single in the chart.

Referencer 

Sange fra Sverige
Sange fra 2011
Singler fra 2011
Takida
LEGO Fonden

LEGO Fonden er en dansk fond, der er blandt landets ti største uddelende fonde. Den ejer blandt andet 25 % af LEGO-koncernen, og har en egenkapital på omkring 10 milliarder kr.

Sidsel Marie Kristensen har været CEO for LEGO Fonden siden februar 2023.

Se også 
 Kirkbi

Referencer

Eksterne henvisninger 
 LEGO Fondens websted

Fonden
Fonde fra Danmark
Etableret i 1986
Virksomheder i Billund